Vatneleiren

Vatneleiren er en militærleir ved Vatne i Sandnes, bygget av den tyske hæren under andre verdenskrig. De sentrale deler av leirområdet er fredet ved forskrft. 

Sommeren 1945 ble leiren brukt som samlingsleir for russiske krigsfanger i Stavanger-området. Vatneleiren 1940 - 1996. Deretter ble den brukt til forskjellige formål av den norske hæren, og er nå hovedkvarter for Agder og Rogaland Heimevernsdistrikt 08.Aftenbladet.no: Fusjonert HV slår leir i Sandnes neste år

I tilknytning til leiren ligger Vatneleiren kapell og skytebaner på Vatne og Svartemyr som er hovedøvingsbaner for forsvar og politi i Rogaland.

Hærens transportkorps skole- og øvingsavdeling (HTKSØ) var rekruttskole for transport og militærpolitiet samt befalsutdannelse. Avdelingen var lokalisert i Vatneleiren til den ble nedlagt og flyttet til Sessvollmoen våren 1996. Svartemyr hadde eget jernbanespor til øvingsformål, deler av dette og en gml. tysk jernbanevogn ble i 1996 flyttet og er bevart på Figgjo. I 1997 kjøpte Sandnes kommune 70 dekar av leiren. Dette området kalles Bulega og er hovedkontor og base for kommunens tekniske utføringsenheter, fra 2008 samlet under Sandnes Bydrift.Sandnes kommune: Første møte i Sandnes Bydrift

Vatneleiren, etablert i mai 1940 av tyske okkupasjonsstyrker på gården til Ola Østråt, ble strategisk plassert for å forsvare Forus-Sola. Leiren tjente tysk feltartilleri, inkluderte mannskapsbrakker, stall for hester, og annen infrastruktur. Anleggsarbeidet involverte norske og tyske bidrag. Leiren ble brukt til tyske militærøvelser under krigen, med skyteøvelser og relativ beskyttelse mot flyangrep.

Etter krigen ble det også tildeling av medaljer på Vatne den 24. aug1946

Referanser

Eksterne lenker
 Vatneleiren 1940 - 1996 nb.no


Kategori:Norske militærleirer
Kategori:Heimevernet
Kategori:Hæren (Norge)
Kategori:Kulturminner i Sandnes
Kategori:Byggverk i Sandnes
Kategori:Krigsminner i Rogaland
Kategori:Fort i Norge
Kategori:Forsvarsanlegg fra andre verdenskrig